**ΕΝΗΜΕΡΩΤΙΚΑ ΣΗΜΕΙΩΜΑΤΑ ΣΥΝΤΑΞΙΟΥΧΩΝ**

Για την εκτύπωση των ενημερωτικών σημειωμάτων συντάξεων απαιτούνται **οι προσωπικοί κωδικοί taxisnet, ο ΑΜΚΑ και ο ΑΦΜ.** Αρμόδια για απαντήσεις σχετικά με ερωτήματα που αφορούν στα ποσά των ενημερωτικών σημειωμάτων του ΕΦΚΑ είναι τα Τμήματα Πληρωμής/Εκκαθάρισης Συντάξεων του ΕΦΚΑ.

Οι [**συνταξιούχοι**](https://www.newsbeast.gr/tag/suntaksiouxoi)θα μπορούν να βρουν τα νέα σημειώματα στην ιστοσελίδα του ΕΦΚΑ (**[efka.gov.gr](https://www.efka.gov.gr/el%22%20%5Ct%20%22_blank)**)'ή απλά **ΕΦΚΑ** . Στα ενημερωτικά σημειώματα θα περιλαμβάνεται:

**- Η εθνική σύνταξη.** δηλαδή το ποσό της εθνικής σύνταξης που φτάνει τα **384 ευρώ** για όλους όσους συνταξιοδοτήθηκαν με 20ετία ασφάλισης και πάνω και **μειώνεται 2%**για κάθε έτος που υπολείπεται των 20 ετών ασφάλισης και μέχρι τα 15 έτη ασφάλισης, οπότε ανέρχεται σε **345,60 ευρώ**

**- Η ανταποδοτική σύνταξη.** Εξαρτάται από τις εισφορές που είχε πληρώσει ο συνταξιούχος στον ασφαλιστικό του βίο και υπολογίζεται με βάση τις συντάξιμες αποδοχές, τον χρόνο ασφάλισης και τα ετήσια ποσοστά αναπλήρωσης.

**- Η προσωπική διαφορά.** Προκύπτει από τη διαφορά ανάμεσα στο καταβλητέο ποσό πριν από τον Μάιο του 2016 και το ποσό που βγαίνει από τον επανυπολογισμό.

Το άθροισμα της εθνικής και ανταποδοτικής σύνταξης όπως και της προσωπικής διαφοράς είναι το νέο ποσό της σύνταξης που λαμβάνει ο συνταξιούχος από 1/1/2019.